Stanislovas Poznanskis

Stanislovas Poznanskis (, ; 1839 m. balandžio 27 d. – 1900 m. rugpjūčio 23 d.) – policijos pareigūnas, policijos stalo viršininkas, 1863 m. sukilimo dalyvis.

 Kilmė 

Stanislovas (antras vardas – Anastazas) Poznanskis gimė 1839 m. balandžio 27 d. Krapievnicos (Koropiwnica) dvare, stovėjusiame prie Vilniaus, Antano Poznanskio ir Onos Pavlovičiūtės Poznanskos šeimoje.Dr. Randakevičienė Irma. Vilniaus Poznanskiai XIX amžiuje. 

Poznanskiai  jau 1795 m. Vilniaus gyventojų surašymuose minimi kaip senieji Vilniaus gyventojai. 1795 metais paminėti trys Juozo Poznanskio sūnūs: Kasparas, Pranciškus bei Antanas, Vilniaus  3-osios  pirklių gildijos atstovai. Pranciškus 1820-1830 metų laikotarpiu buvo Vilniaus miesto burmistras,  po burmistravimo buvo Vilniaus  magistrato vadovas. Pranciškaus Poznanskio jaunesnysis brolis Antanas 1818 metais  Vilniaus arkikatedroje susituokė su Ana de Rossi, tikėtina, architekto Pietro de Rossi dukterimi arba seserimi.Ambrulevičiūtė Aelita. Vilniaus pirklių krikščionių dinastijos: socialinės tapatybės stiprinimo veiksnys (XIX a. antroji pusė, „Istorija“. Mokslo darbai. Vladas Drėma. Vilniaus namai archyvų fonduose. VII knyga. Vilnius: Savastis, 2004.

Stanislovo Poznanskio dėdė Vladislovas buvo paskutinis Trakų miesto rotušės sekretorius. Kitas dėdė Steponas – buvo kariuomenės majoras, vedęs Leono Jurgio Jodkovskio dukterėčią Ievą Vnorovską, gimusią Butrimonių dvare. 

Pagrindinis Poznanskių dvaras stovėjo prie Vilniaus rotušės.Gabrielė Giunterytė Puzinienė. Vilniuje ir Lietuvos dvaruose. Vilnius: Tyto alba, 2018. ISBN 978-609-466-292-8.

 Šeima ir gyvenimo veikla


1861 m. Stanislovas Poznanskis Bernardinų bažnyčioje vedė Antoniną Kondrataitę (Jodkovską), vyriausiąją Leono Jurgio Jodkovskio dukterį. Su žmona Antonina Stanislovas Poznanskis susilaukė keturių dukterų: Ancios Poznanskos, Jadvygos Poznanskos pagal vyrą Antoševskos, Stanislavos Poznanskos ir Onos Poznanskos pagal vyrą Senkevičienės. 

Nuo 1859 m. sausio 2 d. Stanislovas Poznanskis dirbo Vilniaus miesto policijos pareigūnu, policijos stalo viršininku.

1863 m. Stanislovas Poznanskis įsitraukė į sukilimą. 1864 m. iš jo buvo konfiskuotas visas turėtas turtas ir jis buvo ištremtas į Sibirą. Sibiro tremtyje Irkutske ir Nerčinske išbuvo 22 metus, iš kurių kažkiek metų atliko katorgos darbus. Po katorgos darbų dirbo Lenos upe plaukiojančio laivo kapitonu, kol buvo leista sugrįžti į tėvynę. Grįžus į Vilnių, politinis sekimas Stanislovui Poznanskiui buvo taikytas iki mirties.Informacija apie Stanislovą Poznanskį lenkų interneto svetainėje „Genealogia polakow.pl" „Списки политических преступников, лишенных по суду прав состояния, имущество коих подлежит конфискации в казну".1864

Sibire gimė antroji Poznanskių duktė Jadvyga, 1778 metais ir trečioji duktė Stanislava. Poznanskiai grįžo iš Sibiro tarp 1881-1884 metų. Jau Lietuvoje susilaukė dukters Onos. 
Stanislovas Poznanskis mirė 1900 m. rugpjūčio 23 d. Odineco name, Vilniaus gatvėje (Vilniuje) nuo infarkto. Palaidotas Bernardinų kapinėse. Antkapinio paminklo neišliko.

 Šaltiniai 

Kategorija:1863 m. sukilėliai
Kategorija:Lietuvos bajorai